Rolul jucat de Coreea de Nord pe frontul ucrainean. De ce are nevoie Putin de militarii Phenianului
Peste 10.000 de militari nord-coreeeni vor lupta pentru armata rusă împotriva Ucrainei. Informația, publicată inițal în presa ucraineană în baza unor surse militare și diplomatice a fost ulterior confirmat chiar de către președintele Volodimir Zelenski. În plus, conform agenției sud-coreene de știri Yonhap, ar fi vorba chiar despre 12.000 de militari nord-coreeni dispuși să lupte pentru armata lui Putin, o cifră care, dacă se confirmă, ar echivala cu efectivele unui întreg corp de armată, ceea ce ar reprezenta o problemă suplimentară pentru forțele Kievului, deja epuizate după aproape trei ani de război cu Rusia.